טייט מקריי

טייט רוזנר מקריי (באנגלית: Tate Rosner McRae; נולדה ב-1 ביולי 2003) היא זמרת-יוצרת ורקדנית קנדית. בשנת 2019, משכה מקריי את תשומת ליבה של חברת התקליטים RCA Records, לאחר צאת הסינגל הבכורה שלה "One Day" (2017) שהפך לוויראלי ביוטיוב, ולאחר מכן הוציאה את מיני-אלבום הבכורה שלה, All the Things I Never Said (2020). מקריי זכתה במהרה להכרה רחבה יותר לאחר צאת הסינגל "You Broke Me First", אשר הפך ללהיט בינלאומי. בשנת 2020, מקריי הייתה המוזיקאית הצעירה ביותר שנכללה ברשימת פורבס 30Under30 של מגזין פורבס.

ביוגרפיה
טייט רוזנר מקריי נולדה בקלגרי שבקנדה, לאב ממוצא סקוטי שעבד בכוחות הקנדיים ולאם ממוצא גרמני, במשפחה מרקע נוצרי. בגיל ארבע, בעקבות עבודתו של אביה, עברה עם משפחתה לעומאן, שם העבירה אמה שיעורי מחול, והתגוררו בה שלוש שנים. בעומאן התחנכה מקריי בבית הספר הבינלאומי האמריקאי מוסקט (TAISM). החלה ללמוד ריקוד בגיל שש. לאחר שחזרה לקלגרי, בגיל שמונה, היא החלה ללמוד בצורה אינטנסיבית יותר שיעורי ריקוד. בגיל 11 החלה להתאמן בכל סגנונות המחול ב-YYC Dance Project, חברת מחול בבעלות אמה, ועברה הכשרה ללימודי בלט בבית הספר לבלט אלברטה, בית הספר להכשרה של להקת הבלט של אלברטה.

מקריי היא אסמטית, ובמהלך ריאיון חשפה כי היא משתמשת במשאף שלה על בסיס יומיומי.

קריירה
2013–2018: דיבוב, קריירת ריקוד 
מקריי הייתה מדבבת בסדרה "להלהלופסי", בה דיבבה את הדמות "ספוט ספלאטר ספלאש", מאז הקמת התוכנית בשנת 2013 ועד לסיומה בשנת 2015.

מקריי הייתה פיינליסטית בתוכנית "So You Think You Can Dance" בגיל 13, וחתמה חוזה עם חברת התקליטים RCA שנה לאחר מכן.

2020–2021: Too Young to Be Sad
ב-4 ביוני 2021, התארחה מקריי בסינגל "U love U" מאת בלאקבר. יומיים לאחר מכן, הופיעה מקריי יחד עם עלי גייטי עם השיר "Lie to Me" בטקס פרסי ג'ונו לשנת 2021 . באותו היום היא פרסמה הצצה לסינגל "Working", ביחד עם חאליד. השיר יצא לאור ב-17 ביוני 2021.

 2021–2023: I Used to Think I Could Fly 
בנובמבר 2021 מקריי הוציאה לאור את הסינגל "Feel Like Shit", הסינגל המוביל מאלבום הבכורה שלה, I Used to Think I Could Fly, שיצא לאור במאי 2022. בינואר 2022, היא הייתה מועמדת לשלושה פרסי iHeartRadio.

הסינגל השני מתוך האלבום, "She's All I Wanna Be", יצא לאור בפברואר 2022. השיר הגיע לטופ 40 במספר מדינות, והגיע היישר למקום ה-52 בארצות הברית, והפך לשיר המצליח ביותר של במצעד ההוט 100. במרץ הוציאה לאור את הסינגל השלישי מתוך האלבום, "Chaotic", ובמאי הוציאה את הסינגל הרביעי מהאלבום, "What Would You Do?". ב-3 ביוני 2022, מקריי הוציאה קליפ לסינגל שלה "don't come back" באופן בלעדי דרך טיקטוק, ומאוחר יותר הוציאה את הגרסה האנכית של הקליפ ב-11 ביולי 2022 ביוטיוב. היא הייתה אמורה לשמש כמופע חימום בסיבוב ההופעות של שון מנדס, שבוטל ביולי 2022 מסיבות של בריאות נפשית.

ב-30 בספטמבר 2022 הוציאה מקריי את הסינגל Uh" Oh", שעוסק במערכת יחסים מורכבת וחוזרת, שבה היא נמשכת מחדש לבן זוג למרות שניסתה להתרחק ממנו. ב-4 בנובמבר 2022 הוציאה מקריי בשיתוף טייסטו את הסינגל "10:35", כחלק משיתוף פעולה עם אתר הנופש היוקרתי Atlantis The Royal בדובאי. השיר והקליפ, שצולם באתר הנופש על רקע קו הרקיע של דובאי, שודרו לראשונה ב-MTV ובשלטי ענק של Paramount Times Square. ההשראה לשיר נבעה מהחוויה הכפולה של אתר הנופש ביום ובלילה, כשהשעה 10:35 מייצגת את המעבר בין שני המצבים. בינואר 2023 מותג היוקרה הגרמני MCM בחר במקריי להוביל את קמפיין אביב 2023 שלו, בשיתוף עם פלטפורמת Filtr של סוני מיוזיק. בספטמבר 2023 מקריי פתחה את סיבוב ההופעות שלה "Are We Flying" בשיקגו והוא נמשך כחודש ברחבי ארצות הברית וקנדה.

 2023–הווה: Think Later ו-So Close to What 
ב-15 בספטמבר 2023 יצא השיר "Greedy" לצד קליפ רשמי.

ב-12 בספטמבר 2024, מקריי הוציאה את הסינגל "It's OK I'm OK". מאוחר יותר באותו החודש הוכרז שמקריי היא חלק מהאמנים שיופיעו בסבב ההופעות של "ג'ינגל בל KIIS-FM" לשנת 2024. בנובמבר 2024 מקריי הודיעה על שני פרויקטים גדולים. הראשון הוא אלבום האולפן השלישי שלה, So Close to What, שיצא לאור ב-21 בפברואר 2025, והשני הוא סיבוב הופעות עולמי בשם "Miss Possessive Tour", שהחל ב-18 במרץ 2025. מקריי תיארה את תהליך היצירה של האלבום כ"מסע יפהפה ומרגש" ואמרה כי האלבום כולל "מילים לא מסוננות ורגשות גולמיים" ומתאר "את תהליך ההתבגרות כשהדרך נראית אינסופית והיעד חמקמק יותר ויותר". סיבוב ההופעות יתחיל במקסיקו סיטי ויכלול הופעות באירופה, קנדה וצפון אמריקה עד סוף נובמבר 2025. זארה לארסון וביני יתארחו בסיבוב ההופעות. הסינגל "" יצא לאור ב-14 בנובמבר 2024, יחד עם וידאו קליפ. ב-24 בינואר 2025, מקריי הוציאה את השיר "Sports Car" בנוסף לקליפ שהושק יחד עם הסינגל. האלבום הגיע למקום הראשון במצעד הבילבורד 200.

ב-30 במאי 2025 הוציאה את הסינגל "Just Keep Watching" מתוך אלבום הפסקול F1 the Album שזיכה אותה במועמדות לגראמי בקטגוריית הקלטת הדאנס פופ הטובה ביותר.

במרץ 2025 מקריי זכתה בארבעה פרסים בטקס פרסי ג'ונו: זמרת השנה, סינגל השנה, אלבום השנה ואלבום הפופ של השנה.

אמנות

 סגנון 
הסגנון הבמתי של מקריי מתאפיין בשילוב בין יכולות הריקוד המקצועיות שלה לבין הופעת פופ מודרנית, המשלבת כוריאוגרפיה מורכבת עם ביצוע ווקאלי חי. מקריי, שרקדה מילדות והתחרתה בתחרויות בינלאומיות, שואבת השראה מהופעות הפופ הגדולות של שנות ה-90 וה-2000, כמו בריטני ספירס. בהופעותיה היא מקפידה לשלב קטעי ריקוד מובנים היטב, כאשר היא מבצעת את התנועות באותה רמת דיוק ואנרגיה כמו רקדני הליווי שלה, ללא גרסאות מופשטות של הכוריאוגרפיה. בנוסף, הקליפים שלה כוללים סצנות ריקוד דינמיות המשולבות בסיפור הוויזואלי, תוך שימוש בתפאורה ותאורה המעצימות את האווירה. השילוב בין ריקוד לשירה הפך לסימן ההיכר של הופעותיה, והקנה לה השוואות תכופות לאמניות כמו ספירס וכריסטינה אגילרה.

מקריי מספרת כי יש לה אלטר אגו על הבמה, שבו היא הופכת ממופנמת לאדם מוחצן שמתקשר עם כל הקהל.

השפעות
מקריי ציינה כי השפעותיה המוזיקליות הגדולות ביותר באו מהאומנים פוסט מאלון, דה ויקנד, חאליד, ג'סי רייז וג'רמי צוקר. היא ציטטה את זנדאיה ואת דואה ליפה כאחראיות להשפעות הרבות שלה, ותיארה אותן כשתי הנשים האלילות הגדולות ביותר שלה, וציינה שהיא שואבת מהן השראה בכל תחומי החיים. היא הזכירה את ברונו מארס וג'סטין טימברלייק כהשראה לכך שהיא משלבת ריקודים בהופעותיה, וגם את טיילור סוויפט, ג'וליה מייקלס ואלק בנג'מין כהשראות לכתיבת שירים. מקריי הביעה גם הערצה גדולה לזמרות בילי אייליש ואוליביה רודריגו. היא סיפרה שאינה חובבת מועדונים במיוחד, ומעדיפה להאזין למוזיקה משנות ה-2000, דוג'ה קאט, סיזה ופרנק אושן.

היא שואבת השראה מההופעות של רוסליה וקנדריק לאמאר, ומשלבת את אהבתה לתיאטרון ולנרטיב בהופעותיה.

 תהליך יצירה 
הליך הכתיבה שלה מתחיל לעיתים בלופ גיטרה או פסנתר, עליו היא מאלתרת מנגינות ומקליטה הערות קוליות, ולאחר מכן מוסיפה רעיונות מתוך שירים או שירה שכתבה מראש.

 חיים אישיים 
באפריל 2024 היא והמוזיקאי האוסטרלי דה קיד לארוי, אשרו שהחלו בקשר זוגי. בשנת 2025 דווח כי השניים נפרדו.

דיסקוגרפיה

אלבומי אולפן
 2022: I Used to Think I Could Fly
 2023: Think Later
 2025: So Close to What

מיני-אלבומים
 2020: All the Things I Never Said
 2021: Too Young to Be Sad

הופעות
סיבובי הופעות
 2022–2023: Are We Flying Tour
 2024: Think Later World Tour
 2025: Miss Possessive Tour

 פרסים ומועמדויות 
שנהפרסקטגוריהפרויקטתוצאהמקור2020פרסי הווידאו קליפים של MTVהאמן החדש הטוב ביותרטייט מקרייפרסי המוזיקה של MTV אירופהמופע הפוש הטוב ביותרטייט מקריי2021פרס המוזיקה של iHeartRadioפרס הכוכב החברתיטייט מקרייפרסי ג'ונופריצת השנהטייט מקרייפרס בחירת המעריציםטייט מקרייפרסי המוזיקה של MTV אירופההמופע הקנדי הטוב ביותרטייט מקרייפרס בחירת הקהלהאמן החדש של השנהטייט מקריי2022פרס המוזיקה של iHeartRadioאמן הפופ החדש הטוב ביותרטייט מקריישיר הדאנס של השנה"You"גרסת הכיסוי הטובה ביותר"Heather" פרסי הסרטים והטלוויזיה של BMIפרס מוזיקת הפופטייט מקרייפרסי המוזיקה של בילבורדשיר דאנס/אלקטרוני מוביל"You"פרסי ג'ונואלבום השנה"Too Young to be Sad"אלבום הפופ של השנה"Too Young to be Sad"פרסי המוזיקה של MTV אירופההמופע הקנדי הטוב ביותרטייט מקריי2023פרסי ג'ונופרס בחירת המעריציםטייט מקרייפזמונאי השנה"Chaotic", "Feel Like Shit", "She's All I Wanna Be"אלבום השנהI Used to Think I Could Flyאלבום הפופ של השנהסינגל השנה"She's All I Wanna Be"2024פרסי המוזיקה ה-LOS40אמן החי הטוב ביותרטייט מקרייפרס בחירת הקהלאמן הפופ של השנהטייט מקריישיר השנה"Greedy"פרסי המוזיקה הבריטיתהשיר הבינלאומי הטוב ביותרפרס ג'ונואמן השנהטייט מקרייפרס בחירת המעריציםטייט מקרייסינגל השנה"Greedy"פרס המוזיקה של iHeartRadioהליריקה הטובה ביותרשיר הדאנס של השנה"10:35" (עם טייסטו)פרס בחירת הילדים של ניקלודיאוןאמן פורץ הדרך האהוב ביותרטייט מקריישיר ויראלי אהוב"Greedy"פרס הווידאו קליפים של MTVהכוריאוגרפיה הטובה ביותרהפופ הטוב ביותרטייט מקרייפרס המוזיקה של MTV אירופההאמן הקנדי הטוב ביותרטייט מקרייפרס המוזיקה של ARIAהאמן הבינלאומי הטוב ביותרThink Laterפרס המוזיקה של בילבורדשיר רדיו מוביל"Greedy"שיר הבילבורד גלובל 200 המובילשיר הבילבורד גלובל ללא ארצות הברית המוביל2025פרסי ג'ונואמן השנהטייט מקריי פרס בחירת המעריציםטייט מקריי סינגל השנה"Exes" אלבום השנהThink Later אלבום הפופ של השנה פרס המוזיקה של iHeartRadioאמן הפופ של השנהטייט מקרייצלם סיבוב ההופעות האהוב ביותר -ביף (הצלמת של טייט בסיבוב ההופעות שלה "Think Later World Tour")הסטייל האהוב ביותר בסיבוב הופעותThink Later World Tourהמסורת האהובה ביותר בסיבוב הופעותקאברי בדיקת סאונדThink Later World Tourהליריקה הטובה ביותר"Exes"שיר השנה"Greedy"שיר הפופ של השנהפרס בחירת הילדים של ניקלודיאוןשיר ויראלי אהוב"Sports Car"פרס הווידאו קליפים של MTVשיר השנהאמן הפופ הטוב ביותרטייט מקריישיר הקיץ"Just Keep Watching""What I Want" (עם מורגן וולן)פרס המוזיקה של ARIAהאמן הבינלאומי הטוב ביותרSo Close to What

 הופעות ברשימות 

 2021: פורבס 30Under30
 2021: "Ones to Watch", פיפל
 2023: 21 מתחת ל-21, בילבורד
 2025: טיים 100 נקסט

קישורים חיצוניים



הערות שוליים

*
קטגוריה:מוזיקאים קנדים
קטגוריה:זמרות פופ קנדיות
קטגוריה:זמרות-יוצרות קנדיות
קטגוריה:זמרי פופ קנדים
קטגוריה:זמרים-יוצרים קנדים
קטגוריה:רקדניות קנדיות
קטגוריה:רקדנים קנדים
קטגוריה:אישים שהופיעו ברשימת טיים 100 נקסט
קטגוריה:קנדים שנולדו ב-2003